Albanìa

L' Arvanìa, 2.845.955 abbitanti supra na supirfici di 29.000 chilòmitri quatrati, è nu statu europeu chi si affaccia ntô mari Adriàticu e lu mari Joniu. Cunfina cu la Bosnia-Erzegovina, la Serbia e Montenegru, la Macidonia, e la Grecia. La capitali è Tirana. Autri maggiuri centri urbani sunnu Durazzu, Valona, Scutari e Argirocastru. L'arvanisi eni 'a lingua ufficiali e l'arvanisi chiamunu iḍḍi stissi shqiptare. 

 Storia 

Ntô quinnicèsimu sèculu l'Arvanìa fu nvasa dî l'Ottomani. Parti dâ pupulazzioni emigrau di l'àutra banna di l'Adriàticu, funnannu culoni arvanisi n Basilicata, Calabbria, Pugghia, Mulisi e n Sicilia comu a Piana di l'Albanisi. Nti l'anni '30 dû vintèsimu sèculu l'Arvania è nvasa dî surdati di Mussolini, chi òccupunu pòi puru la Grecia.
A partiri di l'anni '50 l'Arvania si trasforma a picca a picca nta nu riggimi tutalitariu di ispirazzioni cumunista, chi durau nzinu all'anni '90. Molti di l'arvanisi s'attrovano oggi in paisi funnati ca arbanisi cchiù i cincu seculi fa.

 Giografìa 
Lu territòriu è fattu di na piccìdda parti di terra chianiggianti e agrìcula, mentri la granni parti dô territòriu è muntagnusu e mperviu. 
La muntagna cchiù àuta junci li 2800 m d'altizza. Lu clima è cuntinintali e meditirràniu.

 Pulìtica 
Lu capu dô cuvernu è ora Sali Berisha ca vincìu l'elezzioni dô Partitu Dìmucraticu (Partia Demokratike e Shqipërisë) albanisi ntô 2005. Iddu è lu capu di na cunvinzioni pulìtica.

 Viditi puru 

 Arbëreshë
 Lingua albanisi

 Liami sterni 
 L'organizzazzioni turistica nazziunali (situ sternu).

Catigurìa:Europa miridiunali